CELEX: 62005TA0221
Language: fi
Date: 2008-07-08 00:00:00
Title: Asia T-221/05: Yhteisöjen ensimmäisen oikeusasteen tuomioistuimen tuomio 8.7.2008 — Huvis v. neuvosto (Polkumyynti — Koreasta peräisin olevien polyesterikatkokuitujen tuonti — Välivaiheen tarkastelun lopettamisesta annettu asetus — Muun kuin alkuperäisessä tutkimuksessa käytetyn menetelmän soveltaminen — Olosuhteiden muutoksen tarve — Luottokulujen vuoksi pyydetty oikaisu — Maksamisen määräajat — Todistustaakka — Hyvän hallinnon periaate — Asetuksen (EY) N:o 384/96 2 artiklan 10 kohdan b ja g alakohta ja 11 artiklan 9 kohta)

15.8.2008   
            
            
               FI
            
            
               Euroopan unionin virallinen lehti
            
            
               C 209/44
            
         Yhteisöjen ensimmäisen oikeusasteen tuomioistuimen tuomio 8.7.2008 — Huvis v. neuvosto
   (Asia T-221/05) (1)
   
   (Polkumyynti - Koreasta peräisin olevien polyesterikatkokuitujen tuonti - Välivaiheen tarkastelun lopettamisesta annettu asetus - Muun kuin alkuperäisessä tutkimuksessa käytetyn menetelmän soveltaminen - Olosuhteiden muutoksen tarve - Luottokulujen vuoksi pyydetty oikaisu - Maksamisen määräajat - Todistustaakka - Hyvän hallinnon periaate - Asetuksen (EY) N:o 384/96 2 artiklan 10 kohdan b ja g alakohta ja 11 artiklan 9 kohta)
   (2008/C 209/76)
   Oikeudenkäyntikieli: englanti
   Asianosaiset
   
      Kantaja: Huvis Corp. (Gangnam-gu, Seoul, Etelä-Korea) (edustajat: asianajajat J.-F. Bellis, F. Di Gianni ja R. Antonini)
   
      Vastaaja: Euroopan unionin neuvosto (asiamies: J.-P. Hix, avustajanaan asianajaja G. Berrisch)
   
      Väliintulija, joka tukee vastaajan vaatimuksia: Euroopan yhteisöjen komissio (asiamiehet: E. Righini ja K. Talabér-Ricz)
   Oikeudenkäynnin kohde
   Yhtäältä lopullisen polkumyyntitullin käyttöönotosta Kiinan kansantasavallasta ja Saudi-Arabiasta peräisin olevien polyesterikatkokuitujen tuonnissa, lopullisen polkumyyntitullin käyttöönotosta Korean tasavallasta peräisin olevien polyesterikatkokuitujen tuonnissa annetun asetuksen (EY) N:o 2852/2000 muuttamisesta sekä vastaavaa Taiwanista peräisin olevaa tuontia koskevan polkumyynnin vastaisen menettelyn päättämisestä 10.3.2005 annetun neuvoston asetuksen (EY) N:o 428/2005 (EUVL L 71, s. 1) 2 artiklan kumoamista koskeva vaatimus ja toisaalta EY 241 artiklan mukainen vaatimus, että polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettua neuvoston asetusta (EY) N:o 384/96 (EYVL L 56, 1996, s. 1) säännöksiä ei sovelleta siltä osin kuin ne tukevat asetuksessa N:o 428/2005 olevia riidanalaisia päätelmiä.
   Tuomiolauselma
   
               1)
            
            
               Lopullisen polkumyyntitullin käyttöönotosta Kiinan kansantasavallasta ja Saudi-Arabiasta peräisin olevien polyesterikatkokuitujen tuonnissa, lopullisen polkumyyntitullin käyttöönotosta Korean tasavallasta peräisin olevien polyesterikatkokuitujen tuonnissa annetun asetuksen (EY) N:o 2852/2000 muuttamisesta sekä vastaavaa Taiwanista peräisin olevaa tuontia koskevan polkumyynnin vastaisen menettelyn päättämisestä 10.3.2005 annetun neuvoston asetuksen (EY) N:o 428/2005 2 artikla kumotaan siltä osin kuin Huvis Corp:in valmistamien ja viemien tuotteiden viennille Euroopan yhteisöön vahvistettu polkumyyntitulli ylittää tullin, jota olisi sovellettu, jos olisi suoritettu normaaliarvon tuontimaksujen ja välillisten verojen mukainen oikaisu soveltamalla ”panosmenetelmää”, jota käytettiin alkuperäisessä tutkimuksessa.
            
         
               2)
            
            
               Kanne hylätään muilta osin.
            
         
               3)
            
            
               Neuvosto vastaa omista oikeudenkäyntikuluistaan ja 70 prosentista Huvis Corp:in oikeudenkäyntikuluista.
            
         
               4)
            
            
               Komissio vastaa omista oikeudenkäyntikuluistaan.
            
         
      (1)  EUVL C 193, 6.8.2005.